**Gwybodaeth i’r Ymgeisydd**

**Teitl y Swydd: Peiriannydd, Cymru**

|  |  |
| --- | --- |
| **Cyflog:**  | Gradd G:£32,145 y flwyddyn (pro rata ar gyfer oriau rhan-amser) |
| **Oriau:** | Oriau amser llawn yw 37.5 awr yr wythnos.Gellir ystyried y swydd hon am amser llawn neu o 30 awr yr wythnos. Rydym yn hapus iawn i drafod oriau gwaith er mwyn gweddu i amgylchiadau unigolion. |
| **Contract:**  | Parhaol |
| **Datgeliad:** | Nid oes angen archwiliad manwl gan y Gwasanaeth Datgelu a Gwahardd ar gyfer y swydd hon gan na fydd deiliad y swydd yn gweithio gyda phlant mewn lleoliadau addysgol  |
| **Sylfaen:**  | Hybrid – gyda’r hyblygrwydd i weithio o'r ganolfan yng Nghaerdydd neu gartref yn unrhyw le yng Nghymru |
| **Teithio:**  | Mae’r swydd hon yn canolbwyntio ar Gymru. Bydd y swydd hon yn golygu teithio’n rheolaidd a allai gynnwys aros dros nos o bryd i’w gilydd. |
|  | Rhan allweddol o fod yn Elusen sy’n ei gwneud hi’n haws cerdded a beicio yw bod y rhan fwyaf o’ch cydweithwyr yn beicio, yn cerdded, yn mynd ar olwynion neu’n defnyddio trafnidiaeth gyhoeddus ar gyfer y rhan fwyaf o’u teithiau gwaith. Rydym yn cefnogi hyn gyda mynediad at feic rhannu Sustrans a Hyfforddiant Beicio Safonau Cenedlaethol.  |

**Gwybodaeth benodol am y swydd**

Dyma gyfle cyffrous i ymuno â’n tîm Dylunio a Pheirianneg fel Peiriannydd, ac i weithio gyda chymunedau lleol i adfer strydoedd fel mannau cyhoeddus, gan greu lleoedd iachach, hapusach a thecach sy’n hygyrch i bawb.

Byddwn yn eich cefnogi i ddod o hyd i gydbwysedd rhwng bywyd a gwaith sy’n diwallu eich anghenion chi orau, eich ymrwymiadau teuluol, yn ogystal â rhoi cyfleoedd datblygu proffesiynol. Byddai oriau hyblyg neu lai o oriau, yn ogystal â rhannu swydd, i gyd yn cael eu hystyried ar gyfer y swydd hon.

**Disgrifiad o'r Swydd – Gwybodaeth am y Swydd**

**Trosolwg**

Bydd deiliad y swydd yn gweithio fel rhan o dîm amlddisgyblaethol, ac yn cefnogi’r gwaith o ddatblygu seilwaith cerdded a beicio o ansawdd uchel, gan ganolbwyntio ar greu lleoedd a chyd-ddylunio. Bydd hyn yn cynnwys datblygu dyluniadau arloesol, a ddatblygwyd drwy’r broses o gyd-ddylunio, yn ogystal â threfnu a chymryd rhan mewn digwyddiadau ymgysylltu â’r cyhoedd, creu delweddau a dyluniadau stryd, gweithio gyda phartneriaid Awdurdod lleol, cynnal gwerthusiadau safle a chyfrannu at astudiaethau dichonoldeb.

Fel elusen drafnidiaeth, bydd y gwaith yn canolbwyntio ar ddatblygu a chyflawni prosiectau Teithio Llesol gyda’r nod o annog pobl i gerdded a beicio yn amlach a chreu Trefi a Dinasoedd y Gall Pawb Fyw Ynddynt.

Rydym yn mwynhau gweithio a thyfu ar y cyd fel tîm, ac rydym yn gwerthfawrogi cyfraniad ac arbenigedd yr holl aelodau.

**Safle’r swydd hon yn Sustrans Cymru:**

Bydd deiliad y swydd yn gweithio fel rhan o’n Tîm Dylunio Dinasoedd a Threfi y Gall Pawb Fyw Ynddynt, a bydd yn atebol i’r Uwch Beiriannydd yng Nghaerdydd. Mewn tîm teithio llesol o’r radd flaenaf, dyma gyfle i chi ddatblygu eich sgiliau dylunio, eich sgiliau yn yr amgylchedd adeiledig, a’ch sgiliau cyflawni prosiectau. Fel rhan o’ch gwaith bob dydd, byddwch yn defnyddio eich gwybodaeth academaidd mewn dylunio, peirianneg a’r amgylchedd adeiledig i ddatblygu datrysiadau sy’n cyflawni cenhadaeth Sustrans – er mwyn ei gwneud yn haws i bawb gerdded a beicio.

**Y Prif Gyfrifoldebau**

Gall y cyfrifoldebau gynnwys:

* Gweithio fel aelod o dîm amlddisgyblaethol, a chymryd cyfrifoldeb dros y gwaith o ddatblygu cynlluniau o’r dechrau i’r diwedd.
* Sicrhau bod amrywiaeth a chynhwysiant wrth galon popeth a wnawn.
* Rheoli prosiectau dylunio arloesol bach a darparu gweithdai cyd-ddylunio ar draws cymunedau cyfan.
* Creu lluniadau technegol a dyluniadau trefol, gan ystyried mewnbwn cymunedol.
* Cefnogi’r gwaith o lunio adroddiadau prosiect sy’n cofnodi allbynnau’r prosiect ac yn crynhoi’r canlyniadau.
* Cefnogi’r gwaith o werthuso prosiectau gan ddefnyddio amrywiaeth o ddulliau. Gallai hyn gynnwys cynnal arolygon, casglu data arsylwadol, cofnodi llifau a chyflymderau traffig, a defnyddio fideos deallusrwydd artiffisial.
* Cefnogi a chydymffurfio â pholisi’r sefydliad ar reoli Iechyd a Diogelwch, gan gynnwys CDM 2015.
* Mynychu hyfforddiant hanfodol Sustrans yn ôl gofynion yr Elusen.
* Sicrhau eich datblygiad personol eich hun drwy weithio yn ôl amcanion a bennir fel rhan o broses werthuso’r Elusen.
* Cefnogi a chydymffurfio â pholisïau a gweithdrefnau’r sefydliad sy’n ymwneud â Chydraddoldeb, Amrywiaeth a Chynhwysiant, a chymhwyso egwyddorion arfer gorau yn eich rôl eich hun.
* Cefnogi a chydymffurfio â pholisi’r sefydliad ar reoli dulliau diogelwch.
* Unrhyw ddyletswyddau eraill sy’n cyd-fynd â natur a graddfa’r swydd fel y cytunwyd arnynt gyda’r rheolwr llinell.

*Nid ydym yn disgwyl i neb fod yn arbenigwr ym mhob un o’r meysydd hyn, a chyn belled â’ch bod yn bodloni manyleb y person gallwn roi hyfforddiant i chi mewn unrhyw fylchau.*

Mae’r swydd hon yn gyfle gwych i ddechrau llwybr gyrfa tuag at sicrhau statws Proffesiynol Siartredig gyda CIHT[[1]](#footnote-2), ICE[[2]](#footnote-3), LI[[3]](#footnote-4), UDG[[4]](#footnote-5) neu gorff proffesiynol tebyg. Rydym yn darparu hyfforddiant i aelodau newydd o staff a byddwn yn cefnogi eu datblygiad proffesiynol parhaus.

**Manyleb y Person**

Mae’r tabl canlynol yn nodi pa sgiliau, gwybodaeth a phrofiad y bydd ymgeiswyr yn cael eu hasesu yn eu herbyn fel rhan o’r ffurflen gais ysgrifenedig a’r cyfweliad.

**Awgrym Defnyddiol – Dylech chi ddefnyddio’r meini prawf yn y tabl isod fel penawdau yn adran ‘Gwybodaeth ategol’ eich ffurflen gais ar-lein, gan roi enghraifft o’ch profiad o dan bob eitem.**

Mae ein gwefan yn cynnwys canllaw defnyddiol ar sut i wneud cais ardderchog am swydd.

|  |  |  |
| --- | --- | --- |
|  | **Ffurflen Gais** | **Cyfweliad** |
| **Y profiad penodol sy'n angenrheidiol** |  |  |
| Profiad o ddylunio’r amgylchedd adeiledig, gan gynnwys tir y cyhoedd neu brosiectau tirwedd |  |  |
| Profiad o greu lluniadau a manylebau technegol gan ddefnyddio meddalwedd dylunio.  |  |  |
| Profiad o weithio ar brosiectau dylunio gyda chryn brofiad o ymgysylltu â’r gymuned a chyd-ddylunio. |  |  |
| Profiad o reoli prosiectau |  |  |
| Profiad o reoli systemau iechyd a diogelwch. |  |  |
| Profiad o gyfrannu at gynigion prosiect ac ysgrifennu bidiau. |  |  |
| Profiad o oruchwylio a mentora cydweithwyr. |  |  |
| **Sgiliau a Galluoedd** |  |  |
| Gwybodaeth gadarn am ganllawiau ac arferion gorau ym maes dylunio strydoedd iach, gan gynnwys dylunio cynhwysol a dull cyfannol o ddylunio. |  |  |
| Sgiliau cyfathrebu amlwg ar lafar ac ar bapur, sydd wedi’u teilwra i gynulleidfaoedd technegol ac annhechnegol. |  |  |
| Gallu amlwg i ddatrys problemau drwy ddefnyddio profiadau blaenorol. |  |  |
| Gallu datblygu ymarferion ymgysylltu sy’n ymwneud â dylunio creadigol sy’n addas ar gyfer amrywiaeth o gynulleidfaoedd, gan gynnwys plant ysgol |  |  |
| Sgiliau trefnu cryf ac yn gallu cynllunio a blaenoriaethu eich llwyth gwaith eich hun. |  |  |
| Dangos natur agored, cynhwysol, sensitif a’r gallu i ryngweithio’n barchus â phawb a deall gwahaniaethau unigolion. |  |  |
| **Y cymwysterau/ hyfforddiant penodol sy’n angenrheidiol** |  |  |
| Gradd mewn Peirianneg Sifil, Dylunio Trefol, Pensaernïaeth, Cynllunio Trefol, Peirianneg Priffyrdd/Traffig, Pensaernïaeth Tirwedd, neu radd arall sy'n gysylltiedig â'r amgylchedd adeiledig (neu brofiad cyfatebol arall)  |  |  |
| **Yr wybodaeth benodol sy'n angenrheidiol** |  |  |
| Dylunio cynhwysol: deall y berthynas rhwng strydoedd a chyfiawnder cymdeithasol |  |  |
| Gwybodaeth am arferion gorau ym maes dylunio strydoedd iach.  |  |  |
| **Arall**  |  |  |
| Angerddol dros ddatblygu’r amgylchedd adeiledig yn ôl egwyddorion cynaliadwyedd, tegwch a chynhwysiant.  |  |  |

Nid yw’r ddogfen hon yn rhan o’r contract cyflogaeth, ond mae’n amlinellu’r hyn rydym yn ei ddisgwyl.

Os bydd angen i ni ddiwygio’r ddogfen hon yn y dyfodol, byddwn yn ymgynghori â deiliad y swydd cyn gwneud hynny.

**Pawb yn Sustrans**

**Ein gwerthoedd sy’n ein harwain ym mhopeth a wnawn:**

* Cynnwys pawb
* Bod yn ddigon dewr i gwestiynu
* Gweithredu’n lleol, meddwl ar raddfa fawr
* Gwneud pethau, gyda’n gilydd
* Dysgu’n barhaus.
* Mae gan Sustrans bolisïau iechyd a diogelwch clir ac mae’n bwysig bod pob un o’n cydweithwyr yn eu dilyn. Yn aml iawn, bydd ein timau’n dod i gysylltiad â phobl ifanc drwy waith gydag ysgolion neu wrth ymgysylltu â’r gymuned, felly cyfrifoldeb pawb yn Sustrans yw cydymffurfio â’n polisïau Diogelu.
* Un o’n nodau strategol allweddol yw bod yn elusen “i bawb”, gan adeiladu Sustrans sy'n fwy amrywiol a chynhwysol. Rydym yn cydnabod bod llawer mwy y gallwn ni ei wneud i ddod â lleisiau a phrofiadau bywyd amrywiol at ei gilydd er mwyn i ni allu deall, cael mynediad a chynrychioli’r cymunedau rydym yn gweithio ynddynt yn well. Dylai pawb yn Sustrans gefnogi’r nod hwn a dilyn ein polisïau a’n gweithdrefnau Cydraddoldeb, Amrywiaeth a Chynhwysiant.
* Mae Sustrans yn gofyn i bob un o’n gweithwyr ddatblygu eu sgiliau, gwybodaeth a phrofiad drwy weithgareddau hyfforddi a datblygiad personol. Bydd Sustrans yn eich cefnogi gydag amcanion clir a diwylliant rheoli cefnogol. Mae ein timau yn dweud wrthym mai un o’r pethau gorau am weithio i Sustrans yw’r cyfleoedd i ddysgu a rhannu gwybodaeth.
* Mae’n bwysig iawn bod ein cydweithwyr yn hapus ac yn gallu gweithio gyda systemau TG. Rydym yn defnyddio rhaglenni Microsoft a chronfeydd data eraill bob dydd (byddwch yn cael hyfforddiant ar sut i ddefnyddio ein systemau pwrpasol).
* Mae’n bwysig hefyd fod pawb yn Sustrans yn cefnogi ac yn dilyn canllawiau’r elusen ynghylch brandio/negeseuon allweddol ac yn cyfrannu at godi proffil Sustrans.
* Mae’n rhaid i bawb yn Sustrans weithio oriau eu contract a chofnodi eu hamseroedd gweithio. Os ydych yn gweithio oriau ychwanegol, gallwch gymryd amser i ffwrdd yn eu lle.
* Gofynnwn i bawb yn Sustrans ein helpu i ddatblygu cyfleoedd newydd ar gyfer gwaith a ariennir, a meithrin perthynas ragorol gyda’n partneriaid cyflawni a’n rhanddeiliaid.
* Dau o’n gwerthoedd yw ein bod yn *gwneud pethau, gyda’n gilydd* ac *yn dysgu’n barhaus*.Mae rheolwyr yn aml yn gofyn i’w timau gymryd rhan mewn gweithgareddau sydd y tu allan i’w disgrifiadau swydd gan ein bod yn teimlo bod hyn yn un o’r ffyrdd y gallwch ddysgu yn y gwaith, datblygu sgiliau newydd, gwneud cysylltiadau newydd a datblygu eich gyrfa gyda Sustrans.
1. Sefydliad Siartredig Priffyrdd a Chludiant [↑](#footnote-ref-2)
2. Sefydliad y Peirianwyr Sifil [↑](#footnote-ref-3)
3. Sefydliad Tirwedd [↑](#footnote-ref-4)
4. Grŵp Draenio Trefol [↑](#footnote-ref-5)